Paolo Gentiloni

Paolo Gentiloni Silveri (; sündinud 22. novembril 1954 Roomas) on Itaalia poliitik.

Ta on lõpetanud Torquato Tasso klassikalise lütseumi ja seejärel Rooma La Sapienza Ülikooli politoloogia alal.

Poliitiline karjäär

Ta kuulub Itaalia Demokraatlikku Parteisse.

2001. aasta Itaalia parlamendivalimiste ajal valiti ta Itaalia Parlamendi liikmeks (erakonna Democrazia è Libertà - La Margherita nimekirjas). 17. maist 2006 kuni 8. maini 2008 oli ta Romano Prodi teises valitsuses Itaalia sideminister.

31. oktoobrist 2014 kuni 11. detsembrini 2016 oli ta Itaalia välisminister.  11. detsembril 2016 tegi Itaalia president Mattarella Gentilonile ülesandeks moodustada uus valitsus. 12. detsembrist 2016 kuni 1. juunini 2018 oli ta Itaalia peaminister.

Alates 1. detsembrist 2019 on ta von der Leyeni komisjonis Euroopa Komisjoni majandusvolinik.

Viited

Itaalia poliitikud
Itaalia peaministrid
Itaalia välisministrid
Sündinud 1954
Euroopa Komisjoni volinikud